PONEDJELJAK 30.3.

TZK

Dobar dan!

Novi je tjedan i nadam se da ste se odmorili preko vikenda, dobro naspavali, da ste zdravi i veseli te spremni za nove izazove. Da bismo ih dobro odradili, najprije ćemo se malo istegnuti i razgibati. Prisjeti se naših vježbi te napravi nekoliko tebi omiljenih. Pozovi na igru loptom nekog od raspoloženih ukućana i ponovi vođenje, dodavanje i hvatanje lopte. Uživaj!

HRVATSKI JEZIK

Ponovit ćemo pisanje velikog početnog slova u imenima voda, gora, ustanova, škola i kazališta.

Pročitaj i prisjeti se!

Veliko početno slovo u pisanju imena voda i gora

Bregančica Jadransko more Mala Kapela

Gradna Vransko jezero Velika Kapela

Sava Zrinska gora Lička Plješevica

U imenima voda i gora velikim početnim slovom piše se prva riječ, a od ostalih riječi samo ona koja je vlastito ime.

Veliko početno slovo u pisanju imena ustanova, poduzeća, škola i kazališta

Samoborska banka Osnovna škola Milana Langa Kazalište Trešnja

Hrvatski školski muzej Tvornica olovaka Zagreb Knjižnica Tina Ujevića

Ministarstvo kulture Glazbena škola Ivana Zajca Radio Samobor

Hrvatske vode Dječja bolnica Srebrnjak Vlada Republike Hrvatske

U imenima ustanova, poduzeća, škola i kazališta velikim početnim slovom piše se prva riječ, a od ostalih riječi samo ona riječ koja je vlastito ime.

Za vježbu prepiši u bilježnicu tekst pisanim slovima.

Odmori uz zanimljive igre vježbajući veliko slovo☺

MATEMATKA

Vježbamo dijeljenje zbroja brojem

Zbirka zadataka str. 96

SAT RAZREDNIKA

Pogledaj prezentaciju i porazgovaraj s roditeljima, a meni možeš napisati poruku, snimiti i poslati sebe kao superjunaka u borbi protiv straha!